कहानी के दूसरे – मुंबई वाले – भाग में माइकल हुआन की एंट्री होती है, जो कि किसी तरह स्वैन नैक आइलैंड पर मरने से बच जाता है, इत्तफाकन हनुमंतराव वलसे से टकराता है, फिर एक ही समय में दो अलग अलग टीमों का विमल को निशाना बनाना और इस चक्कर में एक दूसरे की लाइन क्रॉस कर जाना । हुआन की टीम द्वारा पॉलिटिकल सभा में बम विस्फोट करवाना । विमल को कत्ल के झूठे केस में फंसा कर गिरफ्तार करवाना । भीड़ द्वारा उसे सूली पर टांग दिए जाने की कोशिश । यानी हर पंक्ति में रोमांच । पर माफी के साथ कहना चाहूंगा कि दूसरे भाग में कुछ जगहों पर आपकी पकड़ कुछ हद तक फिसलती सी लगी । डोनर को तैयार करने के लिए हुआन, गरेवाल एंड पार्टी द्वारा एक पॉलिटिकल पार्टी के नेता की सभा में बम विस्फोट कराना एक बहुत बड़ी वारदात हुई । डोनर को तैयार करने के लिए वो कम खतरे वाला काम कर सकते थे ।